Proteas: 2 toets positief, 3 by toetsgroep gevoegDwaine Pretorius in aksie. Foto: Christiaan Kotze/AFP Krieket Suid-Afrika (KSA) het bevestig twee spelers het positief vir Covid-19 getoets terwyl drie spelers by die toetsgroep vir die reeks teen Sri Lanka gevoeg is. “KSA bevestig dat twee lede van die Proteas-span positief vir Covid-19 getoets het ná hul geskeduleerde eerste toetsronde voor die toetrede tot die bioborrel vir die toetsreeks teen Sri Lanka.” Dit volg kort nadat nog drie spelers tot die Proteas-groep gevoeg is vir die twee toetse teen Sri Lanka. Raynard van Tonder, Lutho Sipamla en Dwaine Pretorius het by die groep aangesluit. Van Tonder en Sipamla het nog nie toetskrieket gespeel nie, terwyl Pretorius van sy dyspierbesering herstel het. Van Tonder is die voorste kolwer en puntemaker in die meerdagreeks met 604 lopies in vyf wedstryde met ŉ gemiddeld van 67,11. Die 22-jarige Knights-kolwer het vandeesweek sy derde dubbele honderdtal aangeteken. Die eerste toets begin op 26 Desember in Centurion en die tweede toets op 3 Januarie in Johannesburg. Proteas-groep: Quinton de Kock (k), Temba Bavuma, Aiden Markram, Faf du Plessis, Beuran Hendricks, Dean Elgar, Keshav Maharaj, Lungi Ngidi, Rassie van der Dussen, Sarel Erwee, Anrich Nortje, Glenton Stuurman, Wiaan Mulder, Keegan Petersen, Kyle Verreynne, Migael Pretorius, Dwaine Pretorius, Lutho Sipamla, Raynard van Tonder.